EkBass/fiwiki-20250220-pages-articles huggingface dataset:
Aneurin Bevan

Aneurin Bevan, yleensä Nye Bevan (15. marraskuuta 1897 – 6. heinäkuuta 1960) oli walesiläinen Työväenpuolueen poliitikko ja sosialisti. Hän oli puolueen vasemmiston merkittävin edustaja 1900-luvun puolivälissä. Hänen ansiokseen luetaan Britannian julkisen terveydenhuollon (National Health Service) luominen. == Nuoruus == Bevan syntyi Tredegarissa Walesissä. Hänen isänsä oli köyhä kaivosmies. Bevan jätti koulunkäynnin 13-vuotiaana ja meni työhön hiilikaivokseen. Hän joutui kuitenkin muutaman vuoden päästä lopettamaan kaivostyön silmäsairauden takia. == Ura == === Ammattiyhdistysaktiivi === Bevan kannatti nuorena liberaaleja, mutta ryhtyi sosialistiksi Clarion-lehden Robert Blatchfordin kirjoitusten vaikuttamana. Hänestä tuli ammattiyhdistysaktiivi, ja 19-vuotiaana hän oli osastonsa johdossa. Työnantajat pitivät häntä vallankumouksellisena ja keksivät syyn erottaa hänet, mutta liiton tuella erottaminen kumottiin. Hän sai South Wales Miners' Federationin stipendin opiskeluun Lontoossa. Vuoden 1926 yleislakon aikana Bevanista tuli yksi Etelä-Walesin työläisten merkittävimmistä johtajista. === Poliitikkona === Vuonna 1928 hänet valittiin kunnanvaltuustoon ja 1929 Ebbw Valesta parlamenttiin. Hän meni 1934 naimisiin toisen Työväenpuolueen parlamentaarikon Jennie Leen kanssa. Toisen maailmansodan aikana Bevan oli yksi alahuoneen vasemmiston johtajista. Vuoden 1945 Työväenpuolueen suuren vaalivoiton jälkeen Bevan nimitettiin terveysministeriksi. Hänen vastuullaan oli National Health Servicen perustaminen. Hallitus otti 5. heinäkuuta 1948 vastuun kaikesta maan terveydenhuollosta ja tarjosi kaikille ilmaiset palvelut. Toinen suuri projekti oli slummien ja pommituksissa tuhoutuneiden asuntojen korvaaminen. Niitä valmistui 55 600 vuonna 1946, 139 600 1947 ja 227 600 vuonna 1948. Bevan valittiin 1951 työvoimaministeriksi. Hän erosi pian hammashoidolle ja silmälaseille asetettujen maksujen takia. Maksut tehtiin Korean sodan kiristämän budjetin vuoksi. Kaksi muuta ministeriä, John Freeman ja Harold Wilson, erosivat samalla. Viiden vuoden ajan Bevan johti Työväenpuolueen vasemmistosiipeä, bevanilaisia (). Vuonna 1955 hän pyrki puoluejohtajaksi, mutta Hugh Gaitskell voitti hänet. Hän toimi Gaitskellin ulkoministerinä varjohallituksessa. Vuonna 1959 Bevan nimitettiin puolueen varajohtajaksi, vaikka hän kärsi jo parantumattomasta syövästä. == Lähteet == Luokka:Walesilaiset poliitikot Luokka:Yhdistyneen kuningaskunnan terveysministerit Luokka:Työministerit Luokka:Sosialistit Luokka:Vuonna 1897 syntyneet Luokka:Vuonna 1960 kuolleet
Mika Lehto

Mika Jorma Lehto (s. 12. huhtikuuta 1979 Vammala) on uransa lopettanut suomalainen jääkiekkomaalivahti. Lehto aloitti pelaamisen Vammalan Palloseurassa, mutta siirtyi jo C-juniorina Porin Ässiin. Lehto pelasi useiden eri ikäluokkien maajoukkueissa, mutta ei onnistunut nousemaan ykkösmaalivahdiksi Ässissä. Hän siirtyikin Ässistä kaudeksi 2000–2001 Jyväskylän JYPiin. Jyväskylästä hän siirtyi Tampereen Tapparaan ja saavutti siellä Suomen-mestaruuden kaudella 2002–2003. Lehto teki kaudella 2005–2006 SM-liigan ennätyksen pelattuaan runkosarjassa enemmän kuin kukaan maalivahti aiemmin. Lehto oli aiemmin osallistunut pudotuspeleihin, mutta kaudella 2006–2007 hän ei saanut niissä juuri peliaikaa. Lehdolle tuli 500 SM- liigaottelua täyteen ottelussa Tappara–Jokerit 15. marraskuuta 2007. Kausi 2008-2009 kului Lehdolta ailahtelevasti. Nollapelejä tuli vain kaksi ja voitot olivat vähissä niin Lehdolla kuin Tapparallakin. Lehdolle tuli 1. lokakuuta 2009 ottelussa JYP:iä vastaan täyteen 600 SM-liigaottelua. Lehto on SM-liigan kaikkien aikojen nollapelitilastossa viidentenä 38 nollapelillä (tilanne 13.1.2017). Lehto lopetti uransa kauden 2009–2010 jälkeen. Hänellä oli lopettaessaan Tapparan historian eniten otteluita pelannut maalivahti 436 ottelullaan. Yhteensä Lehto pelasi 641 runkosarjaottelua. Vain Pasi Kuivalaisella on enemmän otteluita (653). Lehto siirtyi uransa jälkeen Tapparan toimiston tehtäviin. == Lähteet == Luokka:Suomalaiset jääkiekkomaalivahdit Luokka:Pittsburgh Penguinsin varaamat pelaajat Luokka:Vuonna 1979 syntyneet Luokka:Elävät henkilöt
Qazi Muhammad

Qazi Muhammad (, persiaksi قاضی محمد) (s. 1893 - 30. maaliskuuta 1947) oli Kurdistanin demokraattisen puolueen johtaja ja Neuvostoliiton tuella 22. tammikuuta 1946 perustetun Kurdistanin tasavallan presidentti. Toisen maailmansodan aikana brittiläiset joukot miehittivät Iranin eteläosan ja neuvostojoukot Iranin pohjoisosan. Mahabadin kaupunki, joka on kurdialue, jäi valloittamatta. Alueen kurdit perustivat vapautusliikkeen ja puolueen, joka tavoitteli autonomista aluetta. Qazi Muhammadin Iranin kurdien puolue perusti Kurdistanin tasavallan ja hänestä tuli ensimmäinen Kurdistanin presidentti. Muut valtiot eivät koskaan tunnustaneet tasavallan itsenäisyyttä. Tämä tasavalta kesti n. vuoden. Neuvostojoukkojen vetäydyttyä Iranin armeija otti alueen haltuunsa ja marssi Mahabadin kaupunkiin joulukuussa 1946. Qazi Muhammad hirtettiin Mahabadin keskustassa 27. maaliskuuta 1947. Luokka:Kurdit Luokka:Iranilaiset poliitikot Luokka:Iranilaiset teloitetut Luokka:Presidentit Luokka:Vuonna 1893 syntyneet Luokka:Vuonna 1947 kuolleet
James Vaughan

James Vaughan (s. 14. heinäkuuta 1988 Birmingham, Englanti) on englantilainen jalkapalloilija, joka aloitti liigauransa 16-vuotiaana valioliigaseura Evertonissa ja on sen jälkeen edustanut yli kymmentä seuraa. Hän on pelipaikaltaan hyökkääjä. Evertonin oma kasvatti Vaughan teki ensiesityksensä ykkösjoukkueessa 10. huhtikuuta 2005 ottelussa Crystal Palacea vastaan. Hänestä tuli silloin 16 vuoden ja 271 päivän ikäisenä seuran historian nuorin ykkösjoukkueessa pelannut pelaaja. Edellisen ennätyksen haltija Joe Royle oli ensiottelussaan 11 päivää vanhempi. Saman ottelun 84. minuutilla tekemänsä maalin ansiosta hänestä tuli myös Englannin Valioliigan nuorin maalin tehnyt pelaaja. == Aiheesta muualla == Luokka:Englantilaiset jalkapalloilijat Luokka:Vuonna 1988 syntyneet Luokka:Elävät henkilöt
Tyrrell 026

Tyrrell 026 oli Harvey Postlethwaiten suunnittelema auto, jolla Tyrrell-talli kilpaili kaudella 1998. Autoa ajoivat Ricardo Rosset ja Toranosuke Takagi. Auto oli Tyrrellin viimeinen, sillä talli oli myyty British American Tobaccolle. Auto oli kaikkea muuta kuin kilpailukykyinen, sillä useimmat kilpailuista päättyivät keskeytyksiin, ja joistain jopa karsiuduttiin. Talli ei saanut valmistajien MM-sarjassa sijoitusta, sillä se ei saavuttanut yhtään MM-pistettä. ==Teknisiä tietoja== * moottori: Ford Zetec-R 72° V10 * vaihdelaatikko: Tyrrell 6-vaihteinen, puoliautomaattinen * polttoaine: Elf * renkaat: Goodyear ==Saavutukset== * kilpailuja: 16 * voittoja: 0 * paalupaikkoja: 0 * nopeimpia kierroksia: 0 ==Formula 1 -tulokset== Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1998 Tyrrell Ford V10 AUS BRA ARG SMR ESP MON CAN FRA GBR AUT GER HUN BEL ITA LUX JPN 0 - Ricardo Rosset Kesk. Kesk. 14 Kesk. DNQ DNQ 8 Kesk. Kesk. 12 DNQ DNQ DNS 12 Kesk. DNQ Toranosuke Takagi Kesk. Kesk. 12 Kesk. 13 11 Kesk. Kesk. 9 Kesk. 13 14 Kesk. 9 16 Kesk. ==Lähteet== *AUTOCOURSE 1998-99, Henry, Alan (ed.), Hazleton Publishing Ltd. (1998) ISBN 1-874557-43-8 Luokka:Formula 1 -kausi 1998 Luokka:Tyrrellin Formula 1 -autot
Kansakunnan käännekohta

Kansakunnan käännekohta on kuusiosainen, kuvitteellinen, mutta dokumenttimuotoon tehty televisiosarja, joka kertoo Suomen vaihtoehtoisesta historiasta ja nykypäivästä. Ohjelman juontajana toimi Carl-Kristian Rundman. ==Jaksot== #Mitä olisi tapahtunut jos puna-armeija olisi jatkosodassa valloittanut Suomen. (esitetty 21. marraskuuta 2006) #Opiskelijaradikalismi Suomessa saa väkivaltaisia muotoja vuoden 1968 mellakoissa. (esitetty 28. marraskuuta 2006) #Laman ja pankkikriisin runtelema Suomi olisi voinut saada kuoloniskun Nokian virheratkaisuista. (esitetty 5. joulukuuta 2006) #Entä jos fasistit olisivat kaapanneet vallan Suomessa? (esitetty 12. joulukuuta 2006) #Entä jos Karjala olisi palautettu Suomelle? (esitetty 19. joulukuuta 2006) #Terrori-isku Suomessa! (esitetty 26. joulukuuta 2006) ==Aiheesta muualla== *Moskito Television Oy - Kansakunnan käännekohta Luokka:Yle TV2:n televisio- ohjelmat Luokka:2000-vuosikymmenen suomalaiset dokumenttiohjelmat
Aléxandros Margarítis

Aléxandros Margarítis (, s. 20. syyskuuta 1984 Bonn, Saksa) on kreikkalais- saksalainen kilpa-autoilija. Hän kilpailee Kreikan lipun alla ja hänen vanhempansa ovat kreikkalaisia, mutta Margarítis on asunut koko ikänsä Saksassa. Hänellä on myös Saksan kansalaisuus. Margarítis kertoo käyvänsä aina kesällä Kreikassa lomailemassa. == DTM == Margarítiksen suurimmat saavutukset ovat toistaiseksi DTM-sarjasta, jossa hän ajoi vuodet 2005–2007. Kaudella 2006 Margritis ajoi kokeneen Jean Alesin kanssa Persson Motorsport -tallissa. Yhteistyö toimi hyvin, ja he toivat tallille tasaisesti pisteitä ja talli oli lopulta sarjassa viides. Kaudella 2007 Margarítis jatkoi Persson Motorsport -tallissa, ollen lopulta sarjassa vuoden vanhalla autolla kymmenes 16 pisteellään. Hänen edelleen kuitenkin ehtivät tallin kaksi muuta kuljettajaa Paul di Resta kaksi vuotta vanhalla autolla (sarjan viides, 32 pistettä) ja vuoden 2006 Mercedestä kuljettanut Gary Paffett (sarjan yhdeksäs 20,5 pistettä). Vuoden 2008 alussa Margarítis ilmoitti jättävänsä DTM-sarjan ja etsivänsä uusia haasteita uralleen. == Ura == * 1997: Toinen Tanskan Kart- sarjassa * 1999: Neljäs Saksan Junior Kart -cupissa * 2002: 14. Formula BMW Adac -sarjassa * 2003: 13. Euro F3 -sarjassa * 2004: 13. Euro F3 -sarjassa * 2005: 19. DTM-sarjassa Mücke Motorport -tallissa vuoden 2004 autolla * 2006: 11. DTM-sarjassa Persson Motorsport -tallissa vuoden 2005 autolla * 2007: 10. DTM-sarjassa Persson Motorsport -tallissa vuoden 2006 autolla == Aiheesta muualla == * Virallinen sivusto Luokka:DTM-kuljettajat Luokka:Kreikkalaiset autourheilijat Luokka:Saksalaiset autourheilijat Luokka:Vuonna 1984 syntyneet Luokka:Elävät henkilöt
Gary Chalk

Gary Chalk (s. 17. helmikuuta 1952 Southampton, Englanti) on kanadalainen Gemini-palkittu näyttelijä, joka on tehnyt myös useita äänirooleja animaatioihin. ==Ura näyttelijänä== Näyttelijänä ja ääninäyttelijänä tunnettu Chalk muutti Kanadaan neljävuotiaana, jossa hän aloitti näyttelijä uransa. Parhaiten Chalk tunnetaan Andrew Pawlachukin roolista televisiosarjassa Cold Squad, jossa hän näytteli vuosina 1999–2005 ja voitti Gemini-palkinnon kahtena vuotena peräkkäin. Chalk on esiintynyt useimmiten televisiosarjoissa, joita ovat olleet muun muassa Airwolf, 21 Jump Street, Ihmemies MacGyver, Nick Fury: Agentti Ässä, Ninja Turtles: The Next Mutation, Dark Angel, Tähtiportti ja Supernatural. ===Ääninäyttelijänä=== Äänirooleja Chalk on tehnyt jo 1980-luvulta lähtien ja hänen tunnetuimmat ääniroolinsa ovat Optimus Primal sarjassa Beast Wars: Transformers ja Optimus Prime sarjoista Transformers: Armada, Energon ja Cybertron. Ennen Transformers rooleja hän oli toiminut 1980- ja 1990-luvulla samaisen sarjan lelumainoksissa mainosäänenä. Beast Wars sarjaan Chalk päätyi kuullessaan ReBoot sarjan tekijöiden tuottavan uuden Transformers aiheisen sarjan, jonka koe-esiintymisissä hän kokeili muun muassa Optimus Primalin, Megatronin ja Rattrapin rooleja. Lopulta Chalk sai Primalin roolin, jonka toinen ääniehdokas oli Michael Donovan. Chalk on myös kertonut ettei itse pidä ollenkaan dubbaamisesta ja ymmärtää fanien kritiikin sarjoja kohtaan. ==Ääniroolit== Ilmestymisvuosi Animaatio Rooli 2011 Voltron Force Sky Marshall Wade 2007 Barbie eläinsaaren prinsessana Frazer 2006 Team Galaxy sivuäänet 2006 Class of the Titans Hercules 2005–2006 Transformers: Cybertron Optimus Prime 2005 Scary Godmother: The Revenge of Jimmy Harry the Werewolf, Bug-A-Boo 2005 Alien Racers 2005 Mucha Lucha: The Return of El Malefico El Haystack Grande 2004–2005 Transformers: Energon Optimus Prime 2003 Scary Godmother Halloween Spooktakular Harry the Werewolf, Bug-a-boo 2003 Barbie: Joutsenlampi leipuri (Odetten isä) 2002–2003 Transformers: Armada Optimus Prime 2002 Sabrina the Teenage Witch in Friends Forever Warlock 2002–2004 He- Man Asemies, Whiplash 2002–2005 Mucha Lucha El Haystack Grande 1999–2001 Spider-Man Unlimited Mr. Meugniot 1999–2000 Beast Machines Optimus Primal 1999–2000 Sabrina sivuäänet 1998–1999 Shadow Raiders Emperor Femur 1998 The Animated Adventures of Tom Sawyer Tatoo Joe 1998 Mummies Alive! The Legend Begins sivuäänet 1998 Pocket Dragon Adventures Sir Nigel 1998 RoboCop: Alpha Commando sivuäänet 1996–1998 Beast Wars: Transformers Optimus Primal 1995–1997 Action Man Norris 1995 The Littlest Pet Shop Sarge 1995 G.I. Joe Extreme luutnantti Stone 1994–2001 ReBoot Slash, Turbo 1993–1996 Adventures of Sonic the Hedgehog Grounder 1993 Mighty Max Sivuäänet 1993–1995 Exosquad Marsala, Shiva 1990–1991 Super He-Man He-Man, Artilla, Andros 1989–1991 Kapteeni N King Hippo 1983 The Legend of Hiawatha ==Lähteet== Luokka:Kanadalaiset televisionäyttelijät Luokka:Kanadalaiset ääninäyttelijät Luokka:Videopelien ääninäyttelijät Luokka:Vuonna 1952 syntyneet Luokka:Elävät henkilöt
Venäjän liittovaltion turvallisuuspalvelun Leningradin alueen rajahallinto

Venäjän liittovaltion turvallisuuspalvelun Leningradin alueen rajahallinto (Pogranitšnoje upravlenie FSB Rossii po Leningradskoi oblasti) on Leningradin alueeseen rajoittuvilla Venäjän rajoilla toimiva, FSB:n rajapalveluun kuuluva alueellinen rajavartiosto. Sen päällikkönä toimii Nadim Mahnutovitš Ishakov. Rajavartioston esikunta sijaitsee Pietarissa. ==Aiheesta muualla== * FSB:n rajavalvonnasta vastaavan FSP:n, eli "Venäjän rajavartioston" aluejako yhteystietoineen (fsb.ru) * Adres SPb * Telefonnyi spravotšnik: Пограничное управление ФСБ России по Ленинградской области luokka:Venäjän rajavartiolaitos luokka:Leningradin alue
Hecla–Grindstone Provincial Park

thumb|Hecla Provincial Park Hecla–Grindstone Provincial Park on Manitoban provinssissa Kanadassa sijaitseva luonnonpuisto, joka muodostuu Hecla- ja Black-saarista, Grindstonen niemimaasta sekä useista pienemmistä saarista. Se sijaitsee mantereesta työntyvällä niemimaalla Winnipegjärven eteläaltaan luoteisosassa, noin kahdensadan kilometrin päässä Winnipegistä pohjoiseen. Luonnonpuistoon kuuluvan Hecla Islandin saaren pinta-ala on noin 1 084 neliökilometriä. Manitoban provinssi perusti luonnonpuiston vuonna 1969. Tuolloin luonnonpuisto käsitti vain Hecla Islandin. Aluetta laajennettiin 1997 käsittämään Grindstonen niemimaa sekä useita pienempiä saaria. Alueen maanmuodot ovat vaihtelevia ja käsittävät havu- ja sekametsiä, kalkkikivikallioita, hienoja hiekkarantoja, soita sekä lehtometsää. Alueella tavataan luonnonvaraisena mustakarhuja, hirviä, kettuja, majavia, valkopäämerikotkia, pelikaaneja, kuikkia, haukkoja, kolibreja, tikkoja ja pöllöjä. Grindstonen niemimaa on pinta-alaltaan lähes yhtä suuri kuin Hecla Island. Siellä sijaitsee yli 350 kesäasuntoa, kauppa ja hiekkarantoja. Alueella järjestetään vuosittain elokuun alussa perhejuhla, Annual Grindstone Days. ==Aiheesta muualla== *Manitoba Government: Hecla-Grindstone Provincial Park info Luokka:Manitoban maantiede Luokka:Kanadan luonnonsuojelualueet
Dale Clarke

Dale Clarke (s. 23. maaliskuuta 1978 Sarnia, Ontario, Kanada) on kanadalainen uransa lopettanut jääkiekkopuolustaja. Clarke on tunnettu hyvästä laukauksestaan ja peliälystään. Hän osaa myös käsitellä kiekkoa hyvin. Clarke pelasi kaudet 2000–2003 pohjoisamerikkalaisessa AHL-liigassa, kaudet 2003–2004 ja 2006–2007 SM-liigan Tapparassa sekä kaudet 2004–2006 Saksan DEL-liigassa. NHL:ssä Clarke esiintyi kolmessa ottelussa St. Louis Bluesin riveissä kaudella 2000–2001. Hän pelasi kausilla 2007–2008 ja 2008–2009 SM-liigan Espoo Bluesissa. Clarke teki kaudelle 2009–2010 yksivuotisen sopimuksen HIFK:n kanssa ja seuraavalle kaudelle (2010–2011) hän siirtyi Ruotsin Elitserienissä pelaavaan Brynäsin joukkueeseen. Clarke palasi Espoo Bluesiin kesken kauden 2011–2012 ja pelasikin loppukauden Bluesissa. Seuraavan kauden alussa hän ei pelannut missään, mutta teki lopulta tammikuussa sopimuksen Tapparan kanssa. ==Tilastot== 1996–1997 St. Lawrence University NCAA 34 1 6 7 20 - - - - - 1997–1998 St. Lawrence University NCAA 33 1 6 7 66 - - - - - 1998–1999 St. Lawrence University NCAA 39 3 13 16 44 - - - - - 1999–2000 St. Lawrence University NCAA 36 6 17 23 24 - - - - - Worcester IceCats AHL - - - - - 2 0 0 0 0 2000–2001 Peoria Rivermen ECHL 2 1 0 1 0 - - - - - Worcester IceCats AHL 67 7 25 32 26 1 0 0 0 0 St. Louis Blues NHL 3 0 0 0 0 - - - - - 2001–2002 Worcester IceCats AHL 72 2 10 12 32 - - - - - 2002–2003 Hershey Bears AHL 33 1 5 6 12 - - - - - Cincinnati Mighty Ducks AHL 13 1 6 7 6 - - - - - 2003–2004 Tappara SM-liiga 48 2 3 5 55 3 0 0 0 0 2004–2005 Grizzly Adams Wolfsburg DEL 49 3 10 13 54 - - - - - 2005–2006 Kassel Huskies DEL 52 5 10 15 44 - - - - - 2006–2007 Tappara SM-liiga 56 13 20 33 63 5 0 1 1 2 2007–2008 Espoo Blues SM- liiga 26 3 15 18 42 9 1 5 6 10 2008–2009 Espoo Blues SM-liiga 43 7 12 19 30 4 1 1 2 4 2009–2010 HIFK SM-liiga 55 8 17 25 34 6 0 3 3 4 2010–2011 Brynäs IF Elitserien 53 4 14 18 34 5 0 1 1 4 2011–2012 Espoo Blues SM-liiga 36 3 8 11 22 14 1 1 2 12 2012–2013 Tappara SM-liiga 18 2 4 6 14 13 0 1 1 14 4 kautta Yhteensä AHL 185 11 46 57 76 3 0 0 0 0 2 kautta Yhteensä DEL 101 8 20 28 107 - - - - - 7 kautta Yhteensä SM-liiga 282 38 79 117 260 54 3 12 15 46 ==Lähteet== * === Viitteet === Luokka:Kanadalaiset jääkiekkoilijat Luokka:Vuonna 1978 syntyneet Luokka:Elävät henkilöt
Firewall

Firewall (televisioesityksessä myös nimellä Palomuuri) on vuonna 2006 ensi- iltansa saanut yhdysvaltalais-australialainen jännityselokuva, jonka on ohjannut Richard Loncraine ja käsikirjoittanut Joe Forte. Elokuvan pääosissa näyttelevät Harrison Ford, Paul Bettany, Virginia Madsen ja Alan Arkin. == Tarina == Jack Stanfield (Harrison Ford) on pankinverkko tietoturva- asiantuntija joka on erikoistunut suunnittelemaan murron kestäviä pankkitietojärjestelmiä. Hän ei kuitenkaan ole huomioinut yhtä heikkoa kohtaa – itseään. Bill Cox (Paul Bettany) ottaa hänen perheensä; vaimon ja kaksi lasta, panttivangiksi, ja kiristää Stanfieldin etsimään järjestelmästä heikon kohdan jonka avulla Stanfield voi viedä 100 miljoonaa dollaria pankilta, ja siirtää ne Coxin haluamille pankkitileille veroparatiiseihin. == Rooleissa == Lähde: == Lähteet == == Aiheesta muualla == * * * Luokka:Vuoden 2006 yhdysvaltalaiset elokuvat Luokka:Yhdysvaltalaiset jännityselokuvat Luokka:Richard Loncrainen ohjaamat elokuvat
Hecla Island

Hecla Island on saari Winnipegjärvellä Manitoban provinssissa Kanadassa. Se sijaitsee Winnipegjärven eteläaltaan luoteisosassa, noin 200 kilometriä pohjoiseen Winnipegistä. Saaren pinta-ala on noin 1 084 neliökilometriä, ja se on osa Hecla–Grindstone Provincial Park -luonnonpuistoa. Saaren ensimmäiset eurooppalaisperäiset asukkaat olivat Kanadaan muuttaneita islantilaisia siirtolaisia, jotka asettuivat saarelle vuonna 1876. Siirtokunta menestyi useiden vuosien ajan, kunnes kylmät talvet, sairaudet sekä maanviljelyn ja kalastuksen kehnot tulevaisuudennäkymät synnyittivät poispäin suuntautuvan muuttoliikkeen. Saaren ainoa koulu suljettiin 1970. Saari julistettiin luonnonpuistoksi vuonna 1969 ja nimettiin Hecla–Grindstone Provincial Parkiksi 1997. Vuonna 2008 saarella oli useita matkailukohteita, joihin kuuluivat muun muassa leirintäalue, hotelli (laajennettu 2007)http://www.radisson.com/hotels/mbhecla/locations Radisson Resort Hecla , hiekkarantoja, kesäasuntoja, täyden palvelun venesatama sekä 18-reikäinen golfkenttä. == Lähteet == Luokka:Manitoban saaret Luokka:Manitoban kylät
Erkki Rantala

Erkki Aarre Olavi Rantala (14. kesäkuuta 1946 Seinäjoki – 15. helmikuuta 2014) oli suomalainen poliitikko. Puoluekannaltaan hän oli sosialidemokraatti. Rantala opiskeli sosiaalipolitiikkaa Tampereen yliopistossa ja valmistui yhteiskuntatieteiden kandidaatiksi vuonna 1972. Hän työskenteli muun muassa Tammen tietokirjaston kustannustoimittajana, vuodesta 1985 Vantaan liikenteen hallintopäällikkönä, vuodesta 1997 Vantaan kaupunginjohtajana ja vuodesta 2003 johtavana konsulttina. Hän myös toimi ruotsalaisen Linjebuss Ab:n (nyk. osa Transdevia) palveluksessa vuosina 1994–1997. Hän oli Vantaan kaupunginjohtaja vuosina 1997–2003. Tiedottajaliitto valitsi Rantalan Vuoden tiedottajaksi vuonna 2003. Rantalan kauden Vantaan kaupunginjohtajama oli määrä jatkua vuoden 2004 syksyyn saakka, mutta hän ilmoitti eroavansa virasta ennenaikaisesti tammikuussa 2003. Hän perusteli eroaan kaupungissa vallinneella poliittisen johtajuuden heikkoudella ja tyytymättömyydellä Helsingin ja Uudenmaan sairaanhoitopiirin päätöksiin sekä työuupumuksella. Rantala menehtyi syöpään 67-vuotiaana. ==Lähteet== Luokka:Suomen Sosialidemokraattisen Puolueen poliitikot Luokka:Vantaan kaupunginjohtajat Luokka:Suomalaiset tiedottajat Luokka:Vuonna 1946 syntyneet Luokka:Vuonna 2014 kuolleet
Lengsel

Lengsel on norjalainen progressiivinen metalliyhtye, joka on kotoisin Birkelandista. Yhtye julkaisi kriitikoiden arvostusta saaneen esikoisalbuminsa Solacen Endtime Productionsilla vuonna 2000 ja levy lisensoitiin Solid State Recordsille Yhdysvaltojen julkaisua varten. Toinen albumi The Kiss, The Hope julkaistiin 2007. Yhtyeen nimi tarkoittaa "kaipausta" norjan kielellä; kaipaus on kantava teema yhtyeen esikoisalbumilla. ==Historia== Tor Magne S. Glidje, Ole Halvard Sveen ja John Robert Mjåland perustivat Lengselin vuonna 1995. Yhtye julkaisi nimidemon vuonna 1997. Vuonna 2000 yhtye julkaisi hyvän vastaanoton saaneen esikoisalbuminsa Solacen kolmella levy-yhtiöllä, Endtime Productionsilla, Black Sun Recordsilla sekä Solid State Recordsilla. Albumin tyyli muistutti progressiivista black metalia. Pian Solacen julkaisun Lengselin jäsenet perustivat samalla kokoonpanolla toisen yhtyeen, Ganglionin. Sen tyyli muuttui black metalista rockin suuntaan. Tyylimuutos vieraannutti Lengselin ihailijat mutta toi uusia. Vuonna 1999 kitaristi Tor Glidje liittyi Extoliin basistiksi. Seuraavana vuonna Glidje vaihtoi kitaraan Extol toisen jäsenen poistuttua ja John Mjåland liittyi basistiksi. Kitaristin palattua, Glidje jätti Extolin mutta Mjåland pysyi basistina. Vuonna 2004 molemmat Extolin kitaristit jättivät yhtyeen ja heidän tilalleen tulivat Glidje ja Ole Sveen, jolloin Ganglionin jäsenet ja musiikki yhdistyivät Extolin kanssa. Useat Ganglion-kappaleet, jotka äänitettiin Ganglionin nimellä, liitettiin Extolin valikoimaan. Glidje, Sveen ja Mjåland palasivat vuosien tauon jälkeen Lengselin pariin vuonna 2006. Yhtye levytti edellistä kokeellisemman albumin, joka kulki alun perin nimellä Hell Calls Hell mutta se vaihdettiin vähän ennen julkaisua nimeen The Kiss the Hope. Sen julkaisi saksalainen levy-yhtiö Whirlwind Records 10. joulukuuta 2006. Ganglionista eroten The Kiss the Hopen tyyli on enemmän hardcorea ja sludge metalia, ja sillä on hyvin vähän samoja piirteitä Solacen kanssa. Extolin jäätyä tauolle vuonna 2007 Glidje, Sveen ja Mjåland jatkoivat Mantric-yhtyeessä soittamista ilman Extolin alkuperäistä laulajaa ja rumpalia. ==Diskografia== * * * == Jäsenet == *Tor Magne S. Glidje - kitara, laulu *Ole Halvard Sveen - rummut, akustiset kitarat, koskettimet *John Robert Mjåland - basso ==Lähteet== ==Aiheesta muualla== * Lengselin kotisivut * * Luokka:Norjalaiset metalliyhtyeet Luokka:Kristilliset metalliyhtyeet
Charley Boorman

Charley Boorman (s. 23. huhtikuuta 1966 Wimbledon, Lontoo) on englantilainen näyttelijä. Hän on Christel Krusen ja ohjaaja John Boormanin poika. Boormanilla on vaimonsa Olivian kanssa kaksi tytärtä. Hänellä on myös kaksi siskoa. Hänen kolmas siskonsa, Telsche, kuoli munasarjasyöpään vuonna 1997. Isänsä ansiosta Boorman pääsi jo nuorena mukaan elokuvateollisuuteen, ja hän esiintyi ensimmäisen kerran vuonna 1972 elokuvassa Syvä joki ja seuraavan kerran nuorena Mordredina elokuvassa Excalibur – sankarin miekka vuonna 1981. Tämän jälkeen hän on esiintynyt muun muassa vuoden 1997 Käärmeen suudelmassa, jonka kuvauksissa tapasi nykyisen parhaan ystävänsä, Ewan McGregorin. Ewan ja Charley päättivät tehdä moottoripyöräretken maailman ympäri ja siitä tehtiin dokumenttisarja Tien päällä Ewan McGregor (Long Way Round). Jatko-osa nimeltä Long Way Down valmistui 2007, ja siinä he ajavat John o' Groatsista Kapkaupunkiin.Long Way Down Charley otti osaa myös Dakar-ralliin vuonna 2005 ja teki tästä dokumenttisarjan Race To Dakar. Vuonna 2008 hän puolestaan oli luomassa Ireland To Sydney By Any Means -sarjaa, jossa hän reissasi Irlannista Australiaan mitä erilaisimmilla kulkuvälineillä. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1966 syntyneet Luokka:Elävät henkilöt
George Peppard

George Peppard, Jr. (1. lokakuuta 1928 Detroit, Michigan – 8. toukokuuta 1994 Los Angeles, Kalifornia) oli yhdysvaltalainen elokuva- ja televisionäyttelijä. Peppardin tunnetuin elokuvarooli oli miespääosa elokuvassa Aamiainen Tiffanylla (1961) jossa hänen vastanäyttelijänsä oli Audrey Hepburn. Televisiossa hän näytteli John ”Hannibal” Smithin roolin 1980-luvun kulttisarjassa A-Team. Sarjaa tehtiin vuosina 1983–1987. Peppardin hahmon tunnusmerkkejä olivat sikarin polttaminen, itsevarma virne, mustat nahkahansikkaat, valeasut sekä iskulause ”Rakastan sitä kun suunnitelma onnistuu” (). George Peppard oli viisi kertaa naimisissa, ja hänellä oli kolme lasta, Bradford, Julie ja Christian. Peppard oli aktiivinen sikarin polttaja ja polttanut nuoresta asti. Hän kuoli keuhkokuumeeseen, mutta sairasti kuolemansa aikaan myös keuhkosyöpää. Hän oli aiemmin kärsinyt myös alkoholiongelmasta. ==Aiheesta muualla== * * George Peppard NNDB:ssä Luokka:Hollywood Walk of Fame Luokka:Yhdysvaltalaiset näyttelijät Luokka:Vuonna 1928 syntyneet Luokka:Vuonna 1994 kuolleet
Riverton

Riverton tarkoittaa seuraavia: ==Paikkakuntia== * Riverton, kylä ja entinen rautateiden risteysasema Etelä-Australian osavaltiossa, Australiassa * Riverton, Perthin lähiöalue Länsi-Australian osavaltiossa, Australiassa * Riverton, kylä Manitobassa, Kanadassa * Riverton, kylä Nova Scotiassa, Kanadassa * Riverton, kylä Eteläsaaren eteläosassa, Uudessa-Seelannissa * Riverton, kaupunki Illinoisissa, Yhdysvalloissa * Riverton, kaupunki Kentuckyssa, Yhdysvalloissa * Riverton, kaupunki New Jerseyssä, Yhdysvalloissa * Riverton, kaupunki New Yorkissa, Yhdysvalloissa * Riverton, kaupunki Utah’ssa, Yhdysvalloissa * Riverton, kaupunki Wyomingissa, Yhdysvalloissa. ==Muita== * Riverton-palkinto, norjalainen kirjallisuuspalkinto
Mika Viinanen

Mika Viinanen (s. 21. heinäkuuta 1979 Kaarina) on suomalainen uransa lopettanut jääkiekkoilija. Hän oli pelipaikaltaan keskushyökkääjä, joka osasi pelata myös laidassa. Viinanen oli monipuolinen kahdensuunnan hyökkääjä. ==Ura== Viinanen on Turun Palloseuran kasvatti. Hän kuului TPS:n A-nuorten parhaimmistoon ja teki kaudella 1999–2000 37 ottelussa tehot 26+21=47. A-nuorissa hän voitti mestaruuden, hopean ja pronssin. Viinanen ei kuitenkaan saanut paikkaa TPS:n SM-liigajoukkueesta, joten hän pelasi kauden 2000–2001 Vaasan Sportin Mestis-joukkueessa. Kaudeksi Viinanen siirtyi Rauman Lukkoon. Kaudet 2004–2007 hän pelasi Tapparassa ja kaudet 2007–2009 hän pelasi jälleen Rauman Lukossa, jonka jälkeen kauden Oulun Kärpissä. Pelattuaan kauden Kärpissä Viinanen siirtyi heinäkuussa 2010 KHL-seura Traktor Tšeljabinskiin. Sopimus kattoi kauden 2010–2011. Viinanen ei pelannut Tšeljabinskissä koko kautta vaan hän siirtyi kesken kauden Elitserienin Timrå IK:hon. Timråsta Viinanen palasi kaudeksi 2011–2012 TPS:an. TPS:ssa hän pelasi tammikuulle 2012 asti, jolloin TPS vuokrasi hänet loppukaudeksi Sveitsin kakkostasolla pelaavaan EHC Vispiin. Kauden viimeisessä SM-liigaottelussaan hän teki SM- liigauransa 200:nnen pisteensä. Viinanen oli alkukauden 2012–2013 pelaamatta, mutta sai tammikuussa 2013 loppukauden kattavan sopimuksen Ilvekseen. Viinanen lopetti uransa kevääseen 2013. ==Tilastoja== 2000–2001 Sport Mestis 43 16 16 32 91 7 0 2 2 2 2001–2002 Lukko SML 52 16 11 27 64 – – – – – 2002–2003 Lukko SML 56 8 10 18 82 – – – – – 2003–2004 Lukko SML 55 5 10 15 32 4 1 0 0 0 2004–2005 Tappara SML 55 13 9 22 84 8 1 0 1 4 2005–2006 Tappara SML 56 9 11 20 72 6 0 1 1 8 2006–2007 Tappara SML 53 7 10 17 64 5 0 0 0 12 2007–2008 Lukko SML 56 10 19 29 48 – – – – – 2008–2009 Lukko SML 57 9 8 17 73 – – – – – 2009–2010 Kärpät SML 52 12 17 29 64 10 6 0 6 8 2010–2011 Traktor Tšeljabinsk KHL 16 2 3 5 10 – – – – – Timrå IK Elitserien 35 7 7 14 22 – – – – – 2011–2012 TPS SM-liiga 40 5 1 6 30 – – – – – EHC Visp NLB 3 1 2 3 4 6 1 1 2 6 2012–2013 Ilves SML 14 2 2 4 8 – – – – – 11 kautta YHTEENSÄ SM-liiga 546 96 108 204 621 44 8 2 10 56 == Lähteet == * === Viitteet === Luokka:Suomalaiset jääkiekkoilijat Luokka:Vuonna 1979 syntyneet Luokka:Elävät henkilöt
Jarkko Pyymäki

Jarkko Pyymäki (s. 1. helmikuuta 1982 Nokia) on suomalainen jääkiekkoilija. Pelipaikka kentällä on hyökkääjä. == Ura == Pyymäki oppi pelaamaan Nokialla mutta voitti naapurikaupungin Tapparan riveissä C-nuorten mestaruuden 1998. Hän piti yhden "välivuoden" mutta palasi takaisin kirvesrintojen junioreihin ja oli voittamassa taas kultaa vuonna 2001, nyt A-nuorissa. Kaudella 2002–2003 oli A:ssa joukkueensa paras pistemies saldolla 12+17=29 33 ottelussa. Nousi Tapparan liigaryhmään kaudeksi 2003–2004 ja on pysynyt siinä nyt neljä kautta. Nelosketjulaisen tehokkain kausi oli 2004–2005, jolloin syntyi 36 ottelussa 3+2 pistettä ja kahdeksassa playoff-pelissäkin kaksi syöttöpinnaa. Kahdella ensimmäisellä liigakaudellaan haki välillä myös pelituntumaa Mestiksen Kiekko- Vantaan riveistä neljän ottelun verran kummallakin kaudella. Hän pelasi kauteen 2009–2010 pääosassa Tapparassa, vaikka pelasi myös välissä yhden kauden SaiPassa. Kesällä 2010 hän solmi sopimuksen Mestiksen LeKin kanssa. Pyymäki palasi Tapparaan lokakuussa 2011, kun Tappara hankki hänet LeKistä korvaamaan loukkaantunutta Tuomas Vänttistä. Pyymäki pelasi loppukauden Tapparassa ja kauden jälkeen hän teki vuoden sopimuksen LeKin kanssa. 2014 Pyymäki palasi kotikaupunkiinsa pelaamaan Nokian Pyryssä Suomi-sarjaa. Hän toimiikin kaudella 2014–2015 ja edelleen 2015–2016 joukkueen kapteenina == Lähteet == ==Aiheesta muualla== * Pyymäki Jatkoaika.comissa Luokka:Suomalaiset jääkiekkoilijat Luokka:Vuonna 1982 syntyneet Luokka:Elävät henkilöt
Riverton (Manitoba)

Riverton on 537 asukkaan kylä Manitoban provinssissa Kanadassa. Se sijaitsee Winnipegjärven eteläaltaan länsirannalla noin 110 kilometriä pohjoiseen Winnipegistä. Kylän pääelinkeino on kalastus, muita elinkeinoja ovat maanviljely, palvelualat sekä pienteollisuus. Kylä on myös jääkiekkoilija Reggie Leachin kotikaupunki. Kylän kautta kulkee myös Winnipegjärven rannalla sijaitseviin pohjoisiin kyliin johtava talvitie, ja se sijaitsee myös Hecla Islandiin johtavan maantien varrella. Kylä on tärkeä pysähdyspaikka kesäasunnoilleen ja Hecla–Grindstone Provincial Parkin luonnonpuistoon matkaaville ihmisille. Kylässä sijaitsee myös Sandy Bar -hiekkaranta. Kalastuselinkeino on edelleen voimissaan kylässä toimivan Freshwater Fish Marketing Corprationin ansiosta. Yrityksen kalanpakkaamo sijaitsee Icelandic River -joen alajuoksulla kylän keskustan tuntumassa. Kylään johti myös Canadian Pacific Railwayn sivuradan päätepiste, mutta sittemmin rata on purettu. Kylässä toimi pientelakka Riverton Boat Works, joka on rakentanut useita Winnipegjärvellä käytetyistä rahtialuksista. Riverton on myös eräs Kanadan ensimmäisistä islantilaisten siirtolaisten asuttamista paikkakunnista. Myöhemmin alueelle on muuttanut myös ukrainalaisia, puolalaisia, saksalaisia, unkarilaisia sekä mennoniittejä. Alueen alkuperäiset asukkaat ovat olleet cree-intiaaneja sekä métisitejä, joiden jälkeläiset asuvat edelleen kylän ympäristössä. == Lähteet == ==Aiheesta muualla== * www.rivertoncanada.com Luokka:Manitoban kylät
Radiohorisontti

Radiohorisontti on teoreettinen etäisyys, jolla pisteestä A korkeudelta h_1 lähtevä radioaalto etenee esteettä pisteeseen B joka on korkeudella h_2 kaarevan maapallon pinnasta. Etäisyys viivasuoralle etenemiselle olisi 3,569(\sqrt{h_1}+\sqrt{h_2}). Mutta koska maanpinnan lähdeisyydessä oleva ilmakehän troposfäärin tiheys pienenee korkeuden lisääntyessä, niin erityisesti VHF ja UHF taipuvat hieman maapalloa kohti. Edellä mainittuun kaavaan tämä aiheuttaa noin 15 %:n lisäyksen, joten radiohorisontin etäisyyden kaavaksi saadaan :D_{rh} = 4,1(\sqrt{h_1}+\sqrt{h_2}). Luokka:Radiotekniikka en:Radio horizon
Teemu Virkkunen

Teemu Virkkunen (s. 13. tammikuuta 1979 Haukipudas) on oululaislähtöinen jääkiekkoilija. Virkkunen pelasi ensimmäisen täyden kauden aikuisten sarjoissa Kärppien joukkueessa I-divisioonassa kaudella 1999–2000. Oulusta tie vei seuraavaksi Espooseen jossa ensimmäisellä liigakaudella syntyivät tehot 8+11. Kaksi seuraavaa kautta menivätkin sitten varsin vaisusti ja ennen siirtorajan umpeutumista keväällä 2003 Virkkunen löysi itsensä Lappeenrannasta. Kaudelle 2003–2004 Virkkunen siirtyi Ässien rosteriin, jossa vastuuta tuli aivan toiseen malliin kuin Espoossa. Kausi oli Virkkusen läpimurto ja kauden saldo 56 ottelusta oli 13 maalia ja 14 syöttöä. Seuraavakin kausi vierähti Porissa ja tehot olivat samaa luokkaa. Kahden Porin vuoden jälkeen Virkkunen siirtyi Tampereelle Tapparan joukkueeseen. Syynä siirtoon oli Virkkusen itsensä mukaan halu edelleen kehittyä pelaajana. Tapparassa kaudet menivät lähinnä loukkaantumisista toipumisessa ja nelosketjussa pelatessa, joten Virkkunen palasikin kaudeksi 2007–2008 Poriin hakemaan Ässistä uutta nousua uralleen. Loukkaantumiset kuitenkin jatkuivat Ässienkin paidassa ja Ässäfanit antoivatkin Virkkuselle lempinimen "Jääkiekon Jari Litmanen" jatkuvien ja erikoistenkin loukkaantumisten takia. Kaudella 2009–2010 Virkkunen pelasi kaksi ottelua Tšekin Extraligan BK Mladá Boleslavissa. == Ura maajoukkueissa == Virkkunen on urallaan pelannut U18 EM-kisoissa vuonna 1997 sekä U20 MM- kisoissa 1999. Aikuisten maajoukkueessa Virkkunen on pelannut vain yhden harjoitusottelun. == Ura SM-liigassa == Kausi Joukkue Ott tehot jäähyt 2000–01 Blues Espoo 52 8+11=19 -5 24 2001–02 Blues Espoo 51 1+2=3 -5 6 2002–03 Blues Espoo 20 1+0=1 -1 0 2002–03 SaiPa Lappeenranta 25 2+0=2 -10 10 2003–04 Ässät Pori 56 13+14=27 +3 40 2004–05 Ässät Pori 56 17+17=34 -10 38 2005–06 Tappara Tampere 22 3+6=9 +6 22 2006–07 Tappara Tampere 46 6+4=10 -1 34 2007–08 Ässät Pori 40 6+10=16 -12 30 2008–09 Ässät Pori 33 2+1=3 -1 10 == Lähteet == * * Luokka:Suomalaiset jääkiekkoilijat Luokka:Vuonna 1979 syntyneet Luokka:Elävät henkilöt
Radion kamarikuoro

Radion kamarikuoro oli Yleisradion rahoituksella 1961 perustettu ja vuosina 1962–2005 toiminut suomalainen ammattilaiskuoro. Perustajansa Harald Andersénin jälkeen sen pitkäaikaisina johtajina toimivat Ilmo Riihimäki, Eric- Olof Söderström ja Timo Nuoranne. Ulkomaisista kapellimestareista kuoroa vierailivat johtamassa muun muassa Eric Ericson, Tõnu Kaljuste ja Andrew Lawrence-King. Radion kamarikuoro teki paljon yhteistyötä Radion sinfoniaorkesterin kanssa sekä levytti viimeisinä vuosinaan koko Einojuhani Rautavaaran kuorotuotannon. Vuonna 1995 Suomen Säveltäjät ry myönsi kuorolle Madetoja-palkinnon ansioista suomalaisen musiikin esiintuojana. Yleisradion lakkautettua Radion kamarikuoron rahoituksen toukokuussa 2005 perustettiin sen toimintaa jatkamaan Radion kamarikuoron laulajat ry sekä pääosin sen jäsenistä koostuva Helsingin kamarikuoro. ==Lähteet== == Aiheesta muualla == * * artikkeli Radion kamarikuoron lakkauttamisesta ja joulukonsertista 2004 * Helsingin kamarikuoron kotisivu Luokka:Suomalaiset sekakuorot Luokka:Ylen historia
Stefan Öhman

Stefan Öhman (s. 5. toukokuuta 1976 Örnsköldsvik, Ruotsi) on ruotsalais- suomalainen jääkiekkoilija. Pelipaikaltaan Öhman on keskushyökkääjä, mutta pystyy pelaamaan myös laitahyökkääjänä. Hän siirtyi kaudeksi 2011–2012 Ruotsin toisella sarjatasolla pelaavaan IK Oskarshamniin. Öhman pelasi ensimmäiset Elitserien-pelinsä MODOn riveissä kaudella 1996–1997, vaikka edellisellä kaudella olikin jo pelannut ensimmäiset miesten pelinsä Ruotsin I divisioonan Björklövenissä. Vuoden MODO-vierailun jälkeen Öhman palasi kahdeksi kaudeksi Björklöveniin, jota oli nostamassa Elitserieniin. Kaudet 1999–2003 hän pelasi jälleen MODOssa. Öhman siirtyi SM-liigaan kaudella 2003–2004, kun hän teki Tapparan kanssa vuoden sopimuksen. Tapparassa Öhman pelasi neljä kautta ja teki viimeisellä kaudellaan ennätystehonsa 22+23. Blues teki sopimuksen ruotsalaishyökkääjän kanssa keväällä 2007. Öhman sai Suomen kansalaisuuden kesällä 2007.Blues rankaisi Ässiä viime minuuteilla Öhman pelasi neljä kautta myös Bluesissa. Tuona aikana hän voitti kaksi SM-hopeaa: kaudella 2007–2008 ja kaudella 2010–2011. Yhteensä Öhman pelasi SM-liigassa 419 ottelua ja teki niissä 264 pistettä. Kahdeksan Suomen-kauden jälkeen Öhman palasi kotimaahansa, kun hän teki kahden vuoden sopimuksen IK Oskarshamnin kanssa. Stefanin veli Jens Öhman on myös entinen Elitserien-tason jääkiekkoilija. == Lähteet == Luokka:Ruotsalaiset jääkiekkoilijat Luokka:Vuonna 1976 syntyneet Luokka:Elävät henkilöt
Helsingin kamarikuoro

Helsingin kamarikuoro on ammattilaulajista koostuva sekakuoro, joka tunnetaan erityisesti uuden musiikin esittäjänä. Kuoron perustivat Radion kamarikuoron laulajat vuonna 2005 jatkamaan sen toimintaa uudella nimellä. Kuoron taiteellisena johtajana on toiminut vuodesta 2007 Nils Schweckendiek. Helsingin kamarikuoron ja kamariyhtye Uusinta Ensemblen Kaija Saariahon kuoroteoksia sisältävä levy Reconnaissance sai helmikuussa 2024 Grammy- ja Emma-palkinnon. == Lähteet == Luokka:Suomalaiset sekakuorot Luokka:Helsingin musiikki
Quinn Hancock

Quinn Hancock (s. 8. toukokuuta 1977 Rock Creek, Kanada) on kanadalainen entinen ammattilaisjääkiekkoilija. Hänen pelipaikkansa oli keskushyökkääjä. Hancock pelasi pääosan urastaan Euroopassa. ==Pelaajaura== Kanadalaiseen tapaan hän aloitti kiekkoilun nuorena ja nousi kaudeksi 1994–1995 yhteen pääjunioriliigoista Western Hockey Leagueen. Hancock pelasi neljä kautta junioreissa. Hänen paras juniorikautensa oli hänen viimeinen kausi, kun hän pelasi Prince George Cougarsissa kaudella 1997–1998. Hancock rikkoi kauden aikana joukkueensa yhden kauden maali-, syöttö- ja piste-ennätyksen, kun hän teki tehot 54+58. Hancock siirtyi ammattilaiseksi kaudeksi 1998–1999, jolloin hän pelasi Worcesterin AHL-joukkueen ja Peorian ECHL-seuran välillä. Samoin kaksi seuraavaa kautta kuluivat osin pääfarmisarjatasolla ja osin alemmalla farmitasolla. Hancock siirtyi Eurooppaan kaudeksi 2001–2002. Hän pelasi kauden Saksan liigan Augsburgissa. Syksyllä 2002 Hancock siirtyi SM-liiga-seura Rauman Lukkoon. Lukossa Hancock pelasi kaksi kautta. Jälkimmäisellä kaudellaan Hancock teki 44 tehopistettä ja oli Lukon paras pistemies. Kaudeksi 2004–2005 Hancock siirtyi Lukosta Jokereihin. Jokereissa hän pelasi vain yhden kauden, mutta Hancock jatkoi myös seuraavalla kaudella Suomessa ja siirtyi Tapparaan kaudeksi 2005–2006. Hancock kuului Tapparan runkopelaajiin heti ensimmäisellä kaduellaan ja keräsi 42 pistettä. Kahden Tappara-kauden jälkeen Hancock siirtyi kuitenkin lokakuussa 2007 Ruotsiin Södertäljeen kesken sopimuskautensa. Södertäljessä Hancock pelasi kauden 2007–2008 loppuun. Hän palasi Suomeen kesken kauden 2008–2009, kun hän teki loppukauden mittaisen sopimuksen Jokereiden kanssa. Kesällä 2009 Hancock vaihtoi jälleen joukkuetta, kun hän teki sopimuksen DEL-liigan Iserlohn Roostersin kanssa. Seuraavaksi kaudeksi hän siirtyi Itävallan pääsarjan EC Graz 99ersiin ja kaudeksi 2011–2012 Tanskan pääsarjan SønderjyskE Ishockey -seuraan. Tanskassa Hancock voitti sarjan pronssimitalin. Uransa viimeisen kauden 2012–2013 Hancock pelasi Saksan toisella sarjatasolla Hannover Indiansissa. == Lähteet == Luokka:Kanadalaiset jääkiekkoilijat Luokka:Vuonna 1977 syntyneet Luokka:Elävät henkilöt
Alicudi

Alicudi on läntisin saari Italialle kuuluvista Liparisaarista Tyrrhenanmeressä. Sen korkein kohta kohoaa noin 650 metriä merenpinnan yläpuolelle. ==Aiheesta muualla== Luokka:Italian saaret Luokka:Välimeren saaret
Hirvenhiihto

Hirvenhiihto on ampumahiihtoa muistuttava talviurheilulaji, joka sisältää ammunnan ja hiihdon lisäksi etäisyyden arviointiosuuden. Hiihtomatka on 7–9 kilometriä, ja se hiihdetään perinteisellä tyylillä asetta mukana kuljettaen. Alle 16-vuotiaiden ei tarvitse kantaa asetta mukanaan. Ammunta- ja arviointipaikat sijaitsevat hiihtoreitin varrella. Ammuntaosuudessa ammutaan hirvenmetsästyksen vaatimukset täyttävällä kiväärillä seisaaltaan kymmenen laukausta hirvikuviotauluun. Ammuntamatka on 100 metriä. Arviointiosuudessa arvioidaan kahden hirvenpääkuvion etäisyydet. Hirvenpäiden etäisyys arviointipaikasta on 50–200 metriä. Maksimipistemäärä on 1200. Ammuntaosuuden pisteet lasketaan kertomalla ammuntatulos kuudella, jolloin ammunnasta voi saada maksimissaan 600 pistettä. Arviointipisteitä saa 300 oikeaan osuneesta arvioinnista. Jokaista virhemetriä kohden vähennetään kaksi pistettä. Hiihto- osuudessa sarjan nopein saa 300 pistettä. Muiden hiihtopisteet määräytyvät aikaerosta sarjan nopeimpaan niin, että jokaista sarjan nopeimmalle hävittyä kymmentä sekuntia kohden vähennetään yksi piste. Esimerkiksi 50 sekuntia nopeimmalle hiihtäjälle hävinneet saavat hiihdosta 295 pistettä. Kaikkein iäkkäimmät kilpailijat saavat useimmissa kisoissa täydet hiihtopisteet pelkästä reitin kiertämisestä. Tällainen käytäntö on tarpeen, jotta vältyttäisiin hengenvaarallisilta sairauskohtauksilta. Hirvenhiihdosta on myös viestiversio, jossa kukin joukkueen jäsen ampuu viisi laukausta ampumahiihtotaulun kaltaiseen kuvioon ja arvioi yhden hirvenpääkuvion etäisyyden. Ohilaukauksista ja arviointivirheestä määrätään sakkokierroksia. Hirvenjuoksu on saman lajin kesäversio, jossa hiihto on korvattu 4–5 kilometrin juoksulla. Asetta ei kanneta juostessa mukana, vaan se odottaa telineessä ampumapaikan läheisyydessä. == Katso myös == * Hirvenjuoksu ==Lähteet== * Luokka:Hiihto
Kalmar

Kalmar on taajama ja entinen kaupunki Kaakkois-Ruotsissa Kalmarin läänissä Itämeren rannalla. Vuoden 1971 kuntauudistuksessa Ruotsissa siirryttiin yhteen kuntamuotoon ja kaikista kaupungeista tuli kuntia. Nykyisin Kalmar on samannimisen, mutta alueeltaan vanhaa kaupunkia laajemman Kalmarin kunnan keskustaajama. Lisäksi Kalmar on koko Kalmarin läänin suurin taajama ja läänin pääkaupunki. Taajamassa oli vuoden 2010 lopussa 36 392 asukasta. Kalmar oli 1200-luvulta 1600-luvulle yksi Ruotsin tärkeimmistä kaupungeista, ja Kalmarin unioni perustettiin Kalmarin linnassa Eerik Pommerilaisen kruunajaisissa vuonna 1397. Hansaliiton aikana Kalmar oli merkittävä kauppapaikka. Vanha kaupunki oli mantereen puolella, mutta 1600-luvulla rakennettu "uusi kaupunki" sijaitsee Kvarnholmenin (merkitsee suomeksi Myllysaari) saarella. Kalmarissa on muhkeita barokkirakennuksia, kuten Kalmarin tuomiokirkko, jonka rakentaminen aloitettiin 1660. Muuta nähtävää kaupungissa on esimerkiksi Kalmarin linna ja Kalmarin merenkulkumuseo. Vuonna 1972 rakennettiin kuusi kilometriä pitkä Öölannin silta, joka johtaa kaupungista Färjestadeniin Öölantiin. Nykyisin Kalmarissa on konepajateollisuutta, Linné-yliopiston Kalmarin kampus ja Telian tutkimusosasto. Volvon tehtaat ja suklaatehdas suljettiin 1990-luvulla, kiskokalustotehdas kahden omistajanvaihdoksen jälkeen 2005. Kalmarin kunnan ystävyyskaupunki Suomessa on Savonlinna. ==Väestönkehitys== ==Kaupunginosat== Kalmarissa on 16 kaupunginosaa, joiden sijainti käy ilmi oheisesta kartasta. * Berga * Djurängen * Funkabo * Kalmarsundsparken * Kvarnholmen * Malmen * Norrliden * Oxhagen * Sandås * Stensö * Tegelviken * Ängö * Vimpeltorpet * Östra Vimpeltorpet * Varvsholmen * Tjärhovet ==Kuvia== Tiedosto:Kalmar_vapen.svg|Nykyinen Kalmarin kunta käyttää kaupungin vanhaa vaakunaa. Tiedosto:Kalmar_Town_Hall.jpg|Kalmarin kaupungintalo Tiedosto:Kalmar_stadspark.JPG|Puistoa Kalmarissa Tiedosto:Kalmar_cathedral_Kalmar_Sweden_002.JPG|Kalmarin tuomiokirkko Tiedosto:Kalmar_Central_Station.JPG|Keskusrautatieasema == Urheilu == Kalmarista on kotoisin jalkapalloseura Kalmar FF. ==Media== Sanomalehti Barometern Oskarshamns-Tidningen ilmestyy kuudesti viikossa. Paikallislehti Kalmar Läns Tidning ilmestyy torstaisin. ==Lähteet== ==Aiheesta muualla== * Kaupungin kotisivut *
Norm Ullman

Norman Victor Alexander ”Norm” Ullman (s. 26. joulukuuta 1935 Provost, Alberta, Kanada) on entinen jääkiekkoilija. Keskushyökkääjä Ullman saavutti National Hockey Leaguessa 1410 ottelussa 1229 tehopistettä, jotka koostuvat 490 maalista ja 739 syötöstä. Jäähyjä hänelle tuomittiin 712 minuuttia. Mainiona mailankäsittelijänä tunnettu Ullman pelasi uransa parhaat vuodet Detroit Red Wingsin NHL-seurassa. Siellä hänen laitahyökkääjänsä olivat maineikkaat Gordie Howe ja Ted Lindsay. == Saavutuksia == * 11 kertaa NHL:n tähdistöottelussa * NHL:n paras maalintekijä 1965 * Hockey Hall of Fameen 1982 * 1998 sijalla 90 The Hockey News -lehden 100 suurimman pelaajan NHL- painotteisella listalla == Tilastot == 1951–52 Edmonton Oil Kings WCJHL 1 1 0 1 0 1 0 0 0 0 1952–53 Edmonton Oil Kings WCJHL 36 29 47 76 4 13 4 6 10 0 1953–54 Edmonton Oil Kings WCJHL 36 56 45 101 17 10 11 26 37 0 1953–54 Edmonton Flyers WHL 1 1 0 1 0 – – – – – 1954–55 Edmonton Flyers WHL 60 25 34 59 23 9 3 1 4 6 1955–56 Detroit Red Wings NHL 66 9 9 18 26 10 1 3 4 13 1956–57 Detroit Red Wings NHL 64 16 36 52 47 5 1 1 2 6 1957–58 Detroit Red Wings NHL 69 23 28 51 38 4 0 2 2 4 1958–59 Detroit Red Wings NHL 69 22 36 58 42 – – – – – 1959–60 Detroit Red Wings NHL 70 24 34 58 46 6 2 2 4 0 1960–61 Detroit Red Wings NHL 70 28 42 70 34 11 0 4 4 4 1961–62 Detroit Red Wings NHL 70 26 38 64 54 – – – – – 1962–63 Detroit Red Wings NHL 70 26 30 56 53 11 4 12 16 14 1963–64 Detroit Red Wings NHL 61 21 30 51 55 14 7 10 17 6 1964–65 Detroit Red Wings NHL 70 42 41 83 70 7 6 4 10 2 1965–66 Detroit Red Wings NHL 70 31 41 72 35 12 6 9 15 12 1966–67 Detroit Red Wings NHL 68 26 44 70 26 – – – – – 1967–68 Detroit Red Wings NHL 58 30 25 55 26 – – – – – 1967–68 Toronto Maple Leafs NHL 13 5 12 17 2 – – – – – 1968–69 Toronto Maple Leafs NHL 75 35 42 77 41 4 1 0 1 0 1969–70 Toronto Maple Leafs NHL 74 18 42 60 37 – – – – – 1970–71 Toronto Maple Leafs NHL 73 34 51 85 24 6 0 2 2 2 1971–72 Toronto Maple Leafs NHL 77 23 50 73 26 5 1 3 4 6 1972–73 Toronto Maple Leafs NHL 65 20 35 55 10 – – – – – 1973–74 Toronto Maple Leafs NHL 78 22 47 69 12 4 1 1 2 0 1974–75 Toronto Maple Leafs NHL 80 9 26 35 8 7 0 0 0 2 1975–76 Edmonton Oilers WHA 77 31 56 87 12 4 1 3 4 2 1976–77 Edmonton Oilers WHA 67 16 27 43 28 5 0 3 3 0 WHA yhteensä 144 47 83 130 40 9 1 6 7 2 NHL yhteensä 1410 490 739 1229 712 106 30 53 83 67 == Katso myös == * Luettelo Hockey Hall of Famen jäsenistä * Luettelo 1000 tehopistettä saavuttaneista NHL-pelaajista * The Hockey Newsin luettelo 100 parhaasta NHL-pelaajasta ==Lähteet== * Norm Ullmanin tilastot HHOF:n sivuilla == Aiheesta muualla == * Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1935 syntyneet Luokka:Elävät henkilöt
Rantaminttu

Rantaminttu eli peltominttu (Mentha arvensis) on yleinen mintulta tuoksuva ruohovartinen kasvi. == Ulkonäkö ja koko == Rantaminttu on ruohovartinen, 10–60 cm korkea kasvi. Lehdet ovat pareittain vastakkain, 2–6 cm pitkiä ja 1–2 cm leveitä, hammaslaitaisia ja hienon karvan peitossa. Kukat ovat vaaleanvioletit, huulimaiset ja kasvavat ryppäinä kiinni varressa. == Levinneisyys == Rantaminttua tavataan luonnonvaraisena liki koko Euroopassa ja Aasiassa; Suomessa Oulun korkeudelle asti.Yrttitarha.fi == Elinympäristö == Rantaminttu kasvaa rannoilla, niityillä ja muilla kosteahkoilla paikoilla. Multamaassa se voi olla kiusallinen rikkaruoho. == Lähteet == == Aiheesta muualla == *Kasviatlas: Rantamintun (Mentha arvensis) levinneisyys Suomessa. *Pinkka, Lajintuntemuksen oppimisympäristö: Rantaminttu (Mentha arvensis) *Luontoportti: Rantaminttu (Mentha arvensis) *Pohjolan kasvien pauloissa: Mentha arvensis – rantaminttu *Valokki – nettikasvio: Rantaminttu (Mentha arvensis) *ITIS: Mentha arvensis *United States Department of Agriculture (USDA): Mentha arvensis Luokka:Mintut
Tommi Pietiläinen

Tommi Pietiläinen on suomalainen musiikkivideo-ohjaaja, joka on ohjannut videoita muun muassa The Crash -yhtyeelle. Pietiläisen videot ovat voittaneet useita palkintoja. Muun muassa The Crashin Still Alive ja Lauren Caught My Eye ovat voittaneet Kultaisen Muuvin.http://www.ifpi.fi/palkinnot/muuvit/muuvi- palkinnon-voittajat == Lähteet== Luokka:Suomalaiset musiikkivideo-ohjaajat Luokka:Syntymävuosi puuttuu Luokka:Elävät henkilöt